**STUDIU DE FUNDAMENTARE**

**privind înfiinţarea serviciului public pentru administrarea, întreţinerea şi exploatarea parcărilor din Municipiul Timişoara, precum şi stabilirea formei de administrare**

**a gestiunii serviciului**

1. **Obiectul studiului**

Obiectul prezentului studiu reprezinta fundamentarea necesităţii opţiunii de înfiinţare a serviciului public pentru administrarea, întreţinerea şi exploatarea locurilor de parcare şi staţionare care fac parte din domeniului public şi privat al Municipiului Timișoara.

Serviciul public de administrare, întreţinere şi exploatare a locurilor de parcare şi staţionare care face parte din domeniului public al Municipiului Timişoara se înfiinţează în baza prevederilor Ordonantei Guvenului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare.

1. **Scopul studiului**

Studiul are drept scop fundamentarea necesităţii şi oportunităţii înfiinţării serviciului public pentru administrare, întreţinere şi exploatare a locurilor de parcare şi staţionare din Municipiul Timişoara.

Rezultatele Studiului de fundamentare privind serviciul de administrare a domeniului public si privat trebuie:

1. să demonstreze fezabilitatea proiectului, din punct de vedere tehnic si financiar, pentru a fi implementat;
2. să indice modul în care proiectul răspunde cerinţelor şi politicilor autorităţii locale Municipiul Timişoara;
3. să descrie şi să analizeze mai multe alternative pentru realizarea proiectului: comparative între realizarea proiectului în regim de gestiune directă sau în regim de gestiune indirectă;
4. să demonstreze faptul că alternativa prin care proiectul este realizat în regim de gestiune directa este mai avantajoasa pentru Autoritatea contractanta decât cea de gestiune indirectă (delegarea gestiunii);
5. să indice în mod explicit tipul de suport financiar de care beneficiază proiectul.

Prin proiect seîntelege ansamblul activităţilor şi lucrărilor care urmează să fie desfăşurate şi executate pe toată existenţa acestui serviciu.

Studiul de fundamentare a deciziei de înfiinţare a serviciului de administrare a domeniului public si privat trebuie să cuprindă o analiză care să permită definirea şi cuantificarea în termeni economici şi financiari a riscurilor de proiect, luând în considerare, totodată, şi variantele identificate de repartiţie a riscurilor.

1. **Context**

**3.1 Înfiinţarea serviciului public de administrare, întreţinere şi exploatare a locurilor de parcare şi staţionare**

Potrivit prevederilor O.G. nr.71/2002, serviciile publice de administrare a domeniului public şi privat de interes local sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi se grupează după obiectul activităţilor şi acţiunilor de utilitate publică şi interes public local.

În conformitate cu prevederile **art.2 lit. a)** din O.G. nr.71/2002**,** serviciile de administrare a domeniului public si privat sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local, având ca **obiect,** printre altele, şi **„** **amenajarea, organizarea şi exploatarea parcărilor, a locurilor publice de afişaj şi reclame, a panourilor publicitare, a mobilierului urban şi ambiental "**, conform **art.3 alin.1 lit. i)** din O.G. nr.71/2002.

Serviciul public care face parte din domeniul public al Municipiului Timişoara, reprezintă o cerinţă obligatorie conform prevederilor legale şi se bazează pe existenţa a trei criterii de identificare:

**- criteriul organic** care precizeaza că ne aflăm în prezenţa unui serviciu public atunci când activitatea este gestionată de către o persoană publică. Ca urmare, crearea unui serviciu public presupune, în mod necesar, o decizie a autorităţilor publice;

- **criteriul material al sferei de interes** care condiţionează existenţa serviciului public de finalitatea sa, aceea de a răspunde unui inters public local. Administrare, întreţinere şi exploatare a locurilor de parcare şi staţionare din domeniului public al Municipiului Timişoara trebuie să răspundă unor cereri sociale şi poate funcţiona numai în condiţii de rentabilitate, iar unul din rolurile existenţei serviciului public este satisfacerea cerintelor publice locale. Pentru a acoperi finanţarea serviciului public, autorităţile publice locale pot recurge la taxe speciale, platite de către toţi utilizatorii serviciilor de care beneficiază.

**- criteriul regimului juridic aplicabil** serviciilor publice prevede că serviciile publice le sunt aplicabile regulile de drept administrativcare trebuie să asigure instituirea unor reglementări riguroase menite să apere şi să satisfacă interesele generale ale locuitorilor Municipiului Timişoara.

* 1. **Prezentarea situaţiei existente**

După anul 1990, numărul vehiculelor a crescut foarte mult, iar parcarea a devenit o problemă mare pentru fiecare posesor de vehicul, în particular în centrul orasului.

Studiile de trafic evidenţiază creşterea semnificativă a valorilor de trafic, nu numai pe trama majoră, ci şi pe drumurile de legătură, cele de importanţă locală, care până acum nu au contat semnificativ în desfăşurarea traficului, ca elemente componente ale grafului asociat reţelei.

O analiză succintă a evoluţiei matricelor de trafic şi fluxuri de circulaţie făcută prin comparaţia rezultatelor a două studii de circulaţie realizate la distanţa a 10 ani, măsurători de trafic pe secţiuni de drumuri, etc, relevă faptul că valorile de trafic s-au dublat, raportate la anul 2000.

Din studii rezultă că un autoturism este în mişcare aproximativ 45 min/zi (valoare medie) în restul timpului acesta este staţionar. Astfel staţionările şi parcările în zonele centrale şi în cartierele de locuit au devenit tot mai dificile. Drept urmare traficul rutier dinamic şi cel staţionar (parcările şi staţionările) sunt într-o strânsă corelaţie cu interesele de deplasare şi cu reţeaua rutieră a oraşului (structură, stare, etc.).

Staţionările pe locuri permise sau în cele nepermise au ca şi consecinţe:

* reducerea la cel puţin jumătate a capacităţii de circulaţie a drumului;
* scăderea vitezei medii de deplasare pe graful asociat reţelei de drumuri;
* creşterea parcursului mediu de deplasare;
* reducerea vitezei medii de deplasare a mijloacelor de transport în comun.

Serviciile de administrare a domeniului public sunt destinate satisfacerii unor nevoi ale comunităţilor locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local având ca obiect:

1. construirea, modernizarea, exploatarea şi întreţinerea străzilor, drumurilor, podurilor, viaductelor, a pasajelor rutiere şi pietonale, subterane şi supraterane;
2. amenajarea şi întreţinerea zonelor verzi, a parcurilor şi grădinilor publice, a terenurilor de sport, a locurilor de agrement şi a terenurilor de joaca pentru copii;
3. amenajarea, întreţinerea şi exploatarea lacurilor, a strandurilor şi a bazelor de odihna şi tratament;
4. construirea, modernizarea, întreţinerea, administrarea şi exploatarea pieţelor agroalimentare, a bazarelor, târgurilor şi oboarelor;
5. organizarea şi optimizarea circulaţiei rutiere şi pietonale;
6. instalarea, întreţinerea şi funcţionarea sistemelor de semnalizare şi dirijare a circulaţiei urbane, în vederea asigurării siguranţei traficului şi pentru fluidizarea acestuia;
7. amenajarea, organizarea şi exploatarea parcărilor, a locurilor publice de afişaj şi reclame, a panourilor publicitare, a mobilierului urban şi ambiental;
8. înfiinţarea, organizarea şi exploatarea unor servicii de întreţinere, reparaţii curente şi reabilitare a fondului locativ aflat în proprietatea unităţilor administrativ-teritoriale;
9. înfiinţarea, organizarea şi exploatarea băilor publice, a sălilor de gimnastica şi fizioterapie, a sălilor şi terenurilor de sport, a patinoarelor, pârtiilor şi instalaţiilor de schi şi transport pe cablu, a campingurilor;
10. organizarea şi exploatarea activităţilor de coşerit, ecarisaj, administrarea cimitirelor şi crematoriilor, a grădinilor botanice şi/sau zoologice, a WC-urilor publice;

Principalele activităţi edilitar-gospodăreşti, specifice serviciilor de administrare a domeniului public, desfăşurate la nivelul municipiilor, în domeniul administrării drumurilor şi străzilor, trebuie să asigure:

1. executarea lucrărilor de construire, modernizare şi întreţinere a străzilor şi a drumurilor, în stricta concordanță cu documentaţiile de urbanism şi pe baza studiilor de circulaţie şi de trafic;
2. verificarea stării tehnice a străzilor, identificarea şi localizarea degradărilor produse în carosabil şi remedierea operativă a acestora;
3. creşterea eficientei lucrărilor de construire, reabilitare şi întreţinere a străzilor şi a drumurilor, prin adoptarea unor soluţii, materiale şi tehnologii performante;
4. organizarea fronturilor de lucru, semnalizarea corespunzătoare a lucrărilor şi adoptarea restricţiilor de circulaţie necesare desfăşurării traficului în condiţii de siguranţa pe toată durata execuţiei lucrărilor de construire, modernizare şi întreţinere a străzilor;
5. evitarea şi/sau limitarea deteriorării domeniului public, determinata de execuţia lucrărilor de construcţii, precum şi refacerea zonelor adiacente afectate;
6. elaborarea, împreună cu organele specializate ale Ministerului de Interne, a studiilor de trafic, în concordanţă cu planurile de urbanism şi cu programele de dezvoltare economico-socială de perspectivă a localităţilor;
7. organizarea circulaţiei rutiere în localităţi şi optimizarea traseelor în funcţie de fluxurile de vehicule şi pietoni, prin lucrări şi amenajări rutiere, instalaţii de dirijare şi semnalizare, amplasarea şi montarea indicatoarelor rutiere, a marcajelor şi a altor instalaţii de avertizare;
8. realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor;
9. perfecţionarea şi modernizarea mijloacelor de semnalizare şi avertizare rutieră şi de dirijare a circulaţiei;
10. **amenajarea, întreţinerea şi exploatarea locurilor de parcare** şi afişaj publicitar pe străzi şi în alte locuri publice, în condiţiile stabilite prin planurile de urbanism şi studiile de circulaţie.
	1. **Analiza situaţiei existente**

Până în prezent activităţile de administrare, întreţinere şi exploatare a locurilor de parcare şi staţionare din Municipiul Timişoara au fost concesionate către Societatea Drumuri Municipale Timişoara SA.

Astfel, prin Hotărârea nr. 156/21.12.2004, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe o perioadă de 11 ani de zile, respectiv 01.01.2005 – 31.12.2015, a unor bunuri, în schimbul unei redevenţe lunare de 1 % din cifra de afaceri obţinută din exploatarea obiectului concesiunii.

În urma acestei Hotărâri s-a încheiat între Municipiul Timişoara şi S.C. Administrarea Domeniului Public S.A. Contractul de concesiune nr. 94/18.01.2005, modificat şi completat prin actele adiţionale nr. 1/27.02.2007, nr. 2/22.04.2013 şi nr. 3/04.04.2014.

Începând cu data de 23.09.2013 societatea Drumuri Municipale Timişoara S.A. este succesoarea în drepturi a societatății Administrarea Domeniului Public S.A., ca urmare a fuziunii prin absorbţie dintre societatea Administrarea Domeniului Public S.A. – societate absorbita şi Drumuri Municipale Timişoara S.A. – societate absorbantă, conform sentinţei civile nr. 642/PI/20.08.2013, pronunţată de către Tribunalul Timiş, în dosarul nr. 7417/30/2013, definitivă şi irevocabilă, prin care s-a constatat legalitatea fuziunii.

Implementarea sistemului de parcare a autovehiculelor în locurile de parcare amenajate şi neamenajate pe domeniul public în municipiul Timisoara a fost aprobată încă din anul 1998, prin HCLMT nr. 153/09.06.1998, sub denumirea TELPARK, de către Administrarea Domeniului Public SA.

Având în vedere fluxurile instituţionale (ex. rapiditate în adoptarea deciziilor, circuit mai scurt de aprobare a documentelor, implementarea politicii de dezvoltare a serviciilor de interes public) şi de simplificare a fluxurilor operaţionale (comunicare eficienta, planificare rapida a intervenţiilor şi alocarea resurselor necesare, stabilirea şi monitorizarea unor indicatori de performanţă a serviciilor comunitare de utilităţi publice), se pune problema înfiinţării serviciului public pentru administrarea, întreţinerea şi exploatarea locurilor de parcare şi staţionare, precum şi stabilirea formei de gestionare;

Prezentul studiu este realizat în concordanţă cu Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local care reglementează înfiinţarea, organizarea, exploatarea, finanţarea, monitorizarea şi controlul funcţionării serviciilor publice de administrare a domeniului public şi privat de interes local.

Municipiul Timişoara va desfăşura procesul de elaborare a documentaţiei necesare pentru organizarea gestiunii serviciilor de utilitate publică prin raportare la legislaţia aplicabilă şi practica în domeniu.

Activităţile edilitar-gospodareşti specifice serviciului public pentru administrarea, întreţinerea şi exploatarea locurilor de parcare şi staţionare din domeniul public sunt supuse regimului juridic al serviciilor publice de interes public local, fiind aplicabile, astfel obligaţiile de serviciu public definite potrivit urmatoarelor cerinţe fundamentale, şi trebuie să asigure:

* Satisfacerea cerinţelor şi nevoilor de utilitate publică ale comunitaţilor locale şi creşterea calităţii vieţii;

'

* Administrarea şi gestionarea infrastructurii edilitar-urbane a unităţilor administrativ-teritoriale în interesul comunităţilor locale;
* Funcţionarea şi exploatarea în condiţii de siguranţă, rentabilitate şi eficienţă economică a infrastructurii edilitar-urbane aferente;
* Ridicarea continuă a standardelor şi a indicatorilor de performanţă ai serviciilor prestate;
* Crearea, dezvoltarea şi modernizarea infrastructurii edilitar-urbane a unităţilor administrativ-teritoriale, în corelare cu planurile şi documentaţiile de urbanism şi amenajare a teritoriului;
* Descentralizarea serviciilor publice şi aplicarea principiilor economiei de piaţă şi ale liberei concurenţe;
* Protejarea domeniului public şi punerea în valoare a acestuia;
* Protecţia şi conservarea mediului natural şi construit, precum şi a monumentelor, a siturilor istorice şi arhitectonice, în conformitate cu reglementarile legale în vigoare;
* Protecţ ia igienei şi sănătăţii publice, în conformitate cu reglementările specifice în vigoare;
* Universalitate;
* Continuitate din punct de vedere calitativ şi cantitativ;
* Adaptabilitate la cerinţele utilizatorilor şi gestiune pe termen lung;
* Accesibilitate egala şi nediscriminatorie la serviciul public;
* Transparenţă decizională şi protecţia utilizatorilor;
* Satisfacerea cerinţelor cantitative şi calitative ale utilizatorilor;
* Sănătatea populaţiei şi calitatea vieţii;
* Protecţia economică, juridică şi socială a utilizatorilor;
* Funcţionarea optimă, în condiţii de siguranţa a persoanelor şi a serviciului, de rentabilitate şi eficienţa economica a construcţiilor, instalaţiilor, echipamentelor şi dotarilor, corespunzator parametrilor tehnologici proiectaţi şi în conformitate cu caietele de sarcini, cu instrucţiunile de exploatare şi cu regulamentele serviciilor;
* Introducerea unor metode moderne de management;
* Introducerea unor metode moderne de elaborare şi implementare a strategiilor, politicilor, programelor şi/sau a proiectelor din sfera serviciilor de utilităţi publice;
* Dezvoltarea durabila, protejarea şi valorificarea domeniului public şi privat al unităţilor administrativ-teritoriale şi protecţia şi conservarea mediului, în conformitate cu reglementarile specifice în vigoare;
* Informarea şi consultarea comunităţilor locale beneficiare ale acestor servicii;
* Respectarea principiilor economiei de piaţă, asigurarea unui mediu concurenţial, restrângerea şi reglementarea ariilor de monopol.

**3.4. Obiectivele pe care trebuie să le atingă Serviciului public de administrarea, întreţinerea şi exploatarea locurilor de parcare şi staţionare din Municipiul Timişoara** sunt urmatoarele:

* îmbunătăţirea calităţii prestarii serviciului public;
* realizarea unui raport optim calitate/cost pentru perioada de derulare a contractului de cooperare şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale);
* garantarea permanenţei în funcţionare a acestui serviciu public;
* administrarea corectă și eficientă a bunurilor din proprietatea publică și a banilor publici;
* creșterea gradului de siguranță a circulației rutiere și pietonale;
* funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului;
* nediscriminarea și egalitatea tuturor consumatorilor prin asigurarea unui standard unitar calitativ și uniform răspândit teritorial în comunitate;
* promovarea calităţii şi eficienţei serviciului;
* adoptarea normelor locale referitoare la organizarea şi funcţionarea serviciului;
* dezvoltarea durabila a serviciului;
* gestionarea serviciului pe criterii de transparenţa, competitivitate şi eficienţă;
* promovarea programelor de dezvoltare a serviciului, pe baza unui mecanism eficient de planificare multianuala a investiţiilor;
* transparenţă, consultarea şi antrenarea utilizatorilor serviciului, în vederea stabilirii politicilor şi strategiilor locale şi regionale în domeniu;
* adoptarea şi implementarea unei politici coerente referitoare la parcări, în vederea descurajării accesului auto şi parcării în zona centrala, respectiv crearea unor zone diferite de taxare a parcarilor cu plata, în functie de pozitia acestora;
* promovarea utilizarii intensive a transportului public si a solutiilor alternative de mobilitate;
* reducerea poluării aerului, poluării fonice şi cresterea calităţii vieţii;
* implementarea sistemului integrat de management al parcărilor cu plata;
* crearea structurii de gestionare a serviciilor de taxare a parcărilor cu plata şi a parcarilor de reşedinta si exploatarea eficienta a domeniului public;
* obţinerea de venituri necesare constructiei de noi locuri de parcare.

Eficiența serviciului public de administrare, întreţinere şi exploatare a locurilor de parcare şi staţionare din municipiul Timişoara influențează în mod direct mediul economic și social al unității administrativ-teritoriale. Calitatea acestuia ca și serviciu comunitar poate determina în mod cert creșterea nivelului de siguranță la nivel local, influentand direct calitatea vieţii în oras, prin asigurarea dreptului la mobilitate al fiecărui cetaţean. La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a serviciului comunitar de utilitate publica pentru administrarea, întretinerea şi exploatarea locurilor de parcare şi staţionare din Municipiul Timişoara.

Administrarea eficientă a acestui serviciu apare ca o necesitate la nivelul comunității locale, impunându-se ca resursele investite să fie în acord cu gradul de uzură al sistemului, iar extinderea sistemului să fie proportională cu evoluția ariei ce include spațiile publice pe care trebuie să le deservească.

Dispozitiile legale în vigoare prevăd că amenajarea, întreţinerea şi exploatarea locurilor de parcare şi staţionare se vor realiza conform hotărârilor autorităţilor administraţiei publice locale, stabilind o competență exclusivă a autorităților administrației publice locale în privința înființării, organizării, coordonării, monitorizării și controlului funcționării serviciului public de la nivelul unităților administrativ-teritoriale.

Astfel, autorităţile administraţiei publice locale sunt obligate să asigure gestiunea serviciului public de administrare, întreţinerea şi exploatarea locurilor de parcare şi staţionare din municipiul Timişoara pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului stabiliţi.

**4. DESCRIEREA ACTIVITĂŢILOR SERVICIULUI PUBLIC PENTRU ADMINISTRAREA, ÎNTREŢINEREA ŞI EXPLOATAREA LOCURILOR DE PARCARE ŞI STAŢIONARE DIN MUNICIPIUL TIMIŞOARA**.

Serviciul public pentru administrarea, întreţinerea şi exploatarea locurilor de parcare şi staţionare din Municipiul Timişoara este un serviciu public sub conducerea, coordonarea şi responsabilitatea autorităţii publice locale şi functionează în conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completarile ulterioare, OUG nr. 57/2019 privind Codul administrativ, cu modificarile şi completările ulterioare.

Serviciul de administrarea, întreţinerea şi exploatarea locurilor de parcare şi staţionare din Municipiul Timişoara este destinat satisfacerii unor nevoi ale comunităţilor locale, contribuie la ridicarea gradului de civilizaţie şi confort al acestora şi grupeaza activităţi edilitar-gospodareşti şi acţiuni de utilitate şi interes public local avand ca obiect: **administrarea, întreţinerea şi exploatarea locurilor de parcare şi staţionare din Municipiul Timişoara**.

Înfiinţarea, extinderea, desfiinţarea, organizarea şi coordonarea locurilor de parcare şi staţionare, proprietate publică a Municipiului Timişoara se face în baza unei Hotărâri a Consiliului Local al Municipiului Timişoara.

Serviciul de administrare, întreţinere şi exploatare locurilor de parcare şi staţionare din Municipiul Timişoara va realiza următoarele:

a) Crearea de parcari noi şi încasarea tarifelor aferente;

b) Implementarea unui sistem de management al parcărilor publice;

c) Diversificarea posibilitatilor de încasare a tarifelor parcărilor publice cu plată;

d) Realizarea obiectivului planului de mobilitate urbana prin descurajarea parcării pe termen lung în centrul orasului;

e) Eficientizarea încasărilor provenite de la acest serviciu.

La nivelul Municipiului Timişoara se constată o lipsă a locurilor de parcare adecvate, care să corespunda standardelor în vigoare, regulilor de conformare arhitecturală şi structurală care să confere siguranţa şi eficienţă în exploatare şi, totodată, o valorificare corespunzătoare din punct de vedere economic.

In Municipiul Timişoara exista, la ora actuală, un numar de aproximativ 47.445 locuri de parcare şi un număr de 32.805 locuri de staţionare. Dintre acestea, în cadrul Sistemului de parcare TimPark, se regăsesc în exploatare un număr de 9.903 locuri de parcare, astfel:

- 338 de locuri de parcare se regăsesc în zona tarifară 0 (verde);

- 1.883 de locuri de parcare se regăsesc în zona tarifară I (roșie);

- 6.442 de locuri de parcare se regăsesc în zona tarifară II (galbenă);

- 1.240 de locuri de parcare se regăsesc în zona tarifară III (albastră).

Probleme principale identificate:

1. Lipsa locurilor de parcare în raport cu numărul de autovehicule;
2. Utilizarea ineficientă a locurilor de parcare, în special în zona centrală, în sensul folosirii acestora de un numar redus de vehicule, care ocupa locurile respective pe o durată mare de timp;
3. Existenta unor locuri de parcare publice în lungul arterelor principale ale orasului, care reduc capacitatea de circulatie a arterelor respective;
4. Diversificarea posibilităţilor de plată a parcării, alte posibilitati moderne de încasare a taxei de parcare în parcarile cu plata ceea ce conduce la ineficienţa încasării taxelor aferente serviciului;

Creşterea urbanizării, a densităţii populaţiei şi a mobilităţii acesteia conduce la apariţia unor noi probleme de ordin economic, ecologic şi de sănătate pentru oraşe şi locuitorii acestora, ca urmare a utilizării în mod excesiv a automobilelor, prin producerea de aglomerări şi poluare. Oportunitatea oferită cetăţenilor noilor state membre ale Uniunii Europene de a beneficia de automobile personale, precum şi accelerarea acestei tendinţe în urma investiţiilor străine în aceste ţări trebuie să fie compensate prin oferirea unor măsuri alternative cum este managementul mobilităţii.

Ţinând cont de aceste aspecte se impune reglementarea sistemului de parcare a autovehiculelor în Municipiul Timisoara care să asigure eficient îndeplinirea tuturor obiectivelor pe care şi le propune un sistem de parcare şi de asemenea, să aibe efect direct sau indirect, asupra calitatii vietii si asupra calitatii mediului prin reducerea poluarii.

Propunerile de modificare şi completare vizează, în principal, măsuri imediate care sunt necesare pentru a stopa evoluţia unor fenomene. Aceste măsuri privesc modul în care se administrează locurile de staţionare prin mijloace curente şi au ca scop îmbunătăţirea situaţiei:

- reconfigurarea sistemului de parcare prin zonificarea acestuia pentru o mai bună administrare a locurilor de parcare existente pe raza municipiului si pentru crearea de venituri la bugetul local;

- utilizarea cât mai eficientă a locurilor de parcare existente;

- oferta de taxare prin mijloace moderne: telefonie mobilă;

- înăsprirea legislaţiei locale privind parcările ilegale şi angrenarea în aplicarea acestora a Poliţiei Locale.

Facilităţile de parcare, indiferent de tip, trebuie să includă şi locuri de parcare rezervate persoanelor cu handicap.

**4.1. Definitii.**

Pentru definirea obiectivului prezentului studiu, termenii şi noţiunile utilizate se definesc, astfel:

**- delegarea gestiunii unui serviciu public** - actiunea prin care se atribuie unuia sau mai multor operatori, în condiţiile legii, furnizarea şi prestarea unui serviciu ori a unei activităţi din sfera serviciilor publice a cărei raspundere o are.

- **utilizatori** - persoane fizice sau juridice care beneficiază direct sau indirect, individual sau colectiv, de serviciile publice, în condiţiile legii.

- **infrastructura edilitar - urbana** -ansamblul bunurilor mobile şi imobile, dobândite potrivit legii, constând din clădiri, construcţii şi instalaţii tehnologice, echipamente funcţionale, dotări specifice şi mobilier urban, inclusiv terenurile aferente, destinate desfăşurării unor activităţi edilitar-gospodăreşti; infrastructura edilitar-urbana face parte din domeniul public sau privat al unităţilor administrativ-teritoriale şi este supusă regimului juridic al proprietăţii publice sau private, potrivit legii

- **domeniu public** - totalitatea bunurilor mobile şi imobile dobândite potrivit legii, aflate în proprietatea publică a Municipiului Timişoara, care, potrivit legii ori prin natura lor, sunt de folosinţă sau interes public local, declarate ca atare prin hotărâre a consiliului local şi care nu au fost declarate prin lege ca fiind bunuri de uz ori interes public naţional.

**- activităţi edilitar-gospodăreşti** - ansamblul acţiunilor de utilitate şi interes public local sau judeţean, desfăşurate din iniţiativa şi sub organizarea autorităţilor administraţiei publice locale, prin care se asigura, într-o concepţie unitară şi coerentă, buna gospodărire şi modernizarea localităţilor, dezvoltarea durabilă a acestora şi a infrastructurii edilitar-urbane, precum şi condiţii normale de muncă, de viaţa şi de locuire pentru comunităţile locale.

1. **SITUATIA ECONOMICO-FINANCIARĂ ACTUALĂ A SERVICIULUI PUBLIC**

 În prezent, serviciul public este asigurat de Societatea Drumuri Municipale Timişoara S.A. prin structura din cadrul acesteia, Serviciul Administrare Parcări.

****

Având în vedere faptul că activitatea de administrare a parcărilor se desfășoară în cadrul unei societăți comerciale pe acțiuni, al cărei obiect principal de activitate este “Lucrări de construcții a drumurilor și autostrăzilor” (CAEN 4211), din situația mai sus prezentată poate fi luată în calcul cu certitudine valoarea veniturilor; în ceea ce privește cheltuielile, în această situație sunt cuprinse atât cheltuielile directe, care pot fi individualizate si atribuite direct unui serviciu si sunt evidentiate distinct pe fiecare loc de munca, dar si cheltuielile indirecte(de functionare, de administratie,de desfacere, de gestiune), care sunt comune tuturor locurilor de munca din societate si care se repartizeaza cu ajutorul contabilitatii de gestiune, fiind de înțeles că nivelul acestora este mai mare față de cele ce pot fi atribuite strict unei anumite activități.

Din situatiile de mai sus reiese fără echivoc urmatoarele:

- actualul mod de gestiune a parcărilor publice cu plata, fără investiţii majore în ultimii ani nu este eficient;

- este necesar efectuarea unor investitii in mijloace de încasare modern:

- sistem mobil de monitorizare video a locurilor de parcare;

Prezentul studiu are ca scop justificarea înfiinţării serviciului public de administrare, întreţinere şi exploatare a locurilor de parcare şi staţionare din Municipiul Timişoara şi stabilirea de repere oportune, menite să asigure executarea unor servicii de calitate.

Principalele aspecte ce impun realizarea studiului sunt:

* obligaţia autorităţilor administraţiei publice locale de a asigura continuitatea serviciilor publice;
* atingerea obiectivelor în ceea ce priveşte îmbunătăţirea condiţiilor de viaţă ale cetăţenilor prin promovarea calităţii şi eficienţei activităţilor de amenajare şi exploatare a parcărilor;
* preocuparea pentru dezvoltarea durabilă a acestor activităţi şi pentru protecţia mediului înconjurător;
* respectarea și aplicarea reglementărilor legislative în domeniu, în vederea asigurării unui mediu de viață sănătos tuturor locuitorilor municipiului;
* de ridicarea gradului de civilizatie si de calitate a vieţii;
* respectarea indicatorilor de performanţă;
* realizarea unui raport echitabil între calitate /eficienţă /cost şi satisfacerea nevoilor urbane actuale;
* modernizarea infrastructurii tehnico-edilitare a domeniului public, prin realizarea de noi locurri de parcare;
* menţinerea locurilor de parcare existente într-o stare tehnică corespunzătoare.
1. **CADRU LEGISLATIV APLICABIL**

Acest studiu este elaborat în conformitate cu prevederile legale ce deriva din urmatoarele acte normative:

* O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local;
* OUG nr. 195/2002 privind circulaţia pe drumurile publice;
* HG nr. 1391/2006 privind aprobarea Normelor de punere în aplicare a OUG nr. 195/2002 privind circulaţia pe drumurile publice;
* OG nr. 43/1997 privind regimul drumurilor;
* O.G. nr. 21/2002, privind gospodărirea localităţilor urbane şi rurale;
* H.G. nr. 246/2006, pentru aprobarea Strategiei naționale privind accelerarea dezvoltării serviciilor comunitare de utilități publice;
* OUG nr. 57/2019 privind Codul administrativ.

**6. INVESTIȚII NECESARE PENTRU MODERNIZAREA, ÎMBUNĂTĂȚIREA CANTITATIVĂ, CALITATIVĂ ȘI EXTINDEREA SISTEMULUI PUBLIC DE ADMINISTRARE, INTRETINERE SI EXPLOATARE A PARCARILOR ŞI A LOCURILOR DE STAŢIONARE**

Prin Regulamentul de funcţionare a sistemului de parcare a autovehiculelor în Municipiului Timişoara aprobat prin HCLMT nr. 63/26.02.2013, parcarile publice cu plata au fost împărţite în zone tarifare. Perimetrele în care se aplica acest sistem sunt împartite în 3 zone tarifare, respectiv zona rosie, zona galbenă şi zona albastră.

Investiţiile necesare pentru modernizarea şi extinderea spaţiilor de parcare din Municipiul Timişoara sunt:

1. Crearea unui sistem integrat de management al parcarilor publice, care să asigure, printre altele:

– Controlul în timp real a stării de ocupare a locurilor de parcare cu plată, în anumite zone de parcare;

– Informarea conducătorilor de vehicule asupra numărului de locuri disponibile, prin intermediul panourilor cu afișaj electronic și a aplicației e-parking, pentru anumite zone de parcare;

– Confirmarea achitării tarifului de parcare, în cazul plăților efectuate prin SMS sau aplicația e-banking;

– Emiterea de avertismente asupra expirării duratei de parcare pentru care a fost achitat tariful corespunzător;

– Controlul facil și eficient al cazurilor în care locurile de parcare sunt ocupate fără plata tarifelor corespunzătoare și aplicarea sancțiunilor corespunzătoare;

– Arhivarea datelor referitoare la gradul de ocupare a parcărilor, sancțiuni aplicate, etc. și crearea de statistici;

– Supraveghere video a spațiilor de parcare;

– Posibilitatea integrării cu alte sisteme inteligente de transport: sistemul de management adaptiv al traficului, sistemul bike-sharing, park & ride;

**b)** Achiziţionarea unui subsistem central care colecteaza şi procesează datele primite de la echipele din teren, înregistreaza achitarea tarifului de parcare indiferent de forma de plata utilizată, monitorizează locurile de parcare, actualizează în timp real baza de date referitoare la locurile de parcare ocupate şi achitarea taxei pentru acestea, transmite informatii către echipele din teren prin care confirmă înregistrarea achitării tarifului în cazul formelor de plata la distanţă,etc;

**c)** Achizitionarea de subsisteme mobile care să asigure verificarea achitării taxei de parcare în teren;

**d)** Crearea unei platforme online care să asigure vizualizarea locurilor de parcare libere;

**e)** Crearea unui ghiseu unic situat într-o zonă accesibilă a municipiului care să asigure încasarea taxelor specifice de parcare, acordarea de informaţii către cetăţeni, preluarea şi soluţionarea reclamaţiilor;

**g)** Achizitionarea unui autovehicul personalizat care va fi folosit în activitatea de control şi/sau de blocare/deblocare roţi;

**h)** Mijloace de comunicaţie voce şi date specifice;

**i)** Echipamente de înregistrare pentru dovada parcării neregulamentare (aparat foto, camera video, tableta sau telefon);

**j)** Calculator portabil cu conexiune la internet si imprimanta mobila pentru tiparirea formularelor de constatare;

**k)** Minim 25 de dispozitive de blocare/deblocare roti, aflate în stare corespunzătoare de funcţionare;

**l)** Indicatoare de semnalizare corespunzătoare a parcării (panou, stâlp, panou aditional);

**m)** Marcaje rutiere pentru locurile de parcare.

  ***Contribuţia satisfacerii necesităţii la îndeplinirea obiectivelor autorităţii publice locale***

|  |  |
| --- | --- |
| Necesitatea identificată | - îmbunatatirea infrastructurii spaţiilor de parcare, în scopul unei bune deserviri a nevoilor populaţiei;- înfiinţarea, amenajarea şi întreţinerea spaţiilor destinate parcării;  |
|  Obiectivele autorităţii publice locale la care  contribuie satisfacerea  necesităţii  |  Realizarea unor servicii eficiente, care să funcţioneze şi să fie  exploatate în condiţii de siguranţă. |
| Beneficii care urmează a fi obţinute după satisfacerea necesităţii sau problemele care vor fi rezolvate după satisfacerea necesităţii ca urmare a atingerii obiectivelor propuse | În conformitate cu cerintele legislatiei în domeniu, se urmăreste:- realizarea unor servicii de parcare accesibile, care să asigure rezolvarea problemelor functionale, pe raza UAT Timişoara;- ridicarea gradului de civilizatie si de calitate a vieţii, prin realizarea de noi locuri de parcare;  |

***Factorii cheie în realizarea unui serviciu eficient, care să funcţioneze şi să fie exploatat în condiţii de siguranţă, în concordantă cu satisfacerea necesităţilor urbane***

|  |  |
| --- | --- |
| Factori cheie care influențează succesul | - Gradul de satisfacere a nevoilor populatiei, în realizarea serviciului;- Calitatea serviciilor furnizate. |
| Modalitatea de măsurarea succesului | - Realizarea unui raport echitabil între calitate/ eficienţă/ cost şi satisfacerea nevoilor urbane. |
|   Indicatori de performanţă  cantitativ /calitativ utilizat  pentru măsurarea succesului | Realizarea unui serviciu care să asigure:- calitate: prin realizarea unor noi locuri de parcare;- sigurantă: prin menţinerea serviciului într-o stare optimă de functionare din punc de vedere tehnic; - eficienţă: un serviciu care să asigure ridicarea gradului de civilizatie si a calitatii vieţii. |

***Grupuri interesate***

Grupurile interesate de realizarea activităţilor edilitar-gospodăreşti de amenajare, întreţinere şi exploatare a locurilor de parcare şi staţionare din Municipiul Timișoara sunt:

Locuitori ai municipiului – persoane fizice şi cele din cadrul asociaţiilor de locatari sau proprietari, precum şi persoanele care tranzitează localitatea;

Agenţii economici, care îşi desfăşoară activitatea pe raza UAT Timişoara;

Instituţiile publice cu sediile sau filialele în municipiul Timişoara;

Beneficiarii serviciilor de administrare a domeniului public și privat,vorputea:

* să beneficieze de locuri de parcare bine întreținute și/sau locuri de parcare nou construite;
* să beneficieze de servicii de parcare moderne.

Municipiul Timişoara– are ca obiectiv:

* asigurarea unor servicii de calitate de către utilizatori;
* îmbunătățirea condițiilor de viață ale cetățenilor prin promovarea calității și eficienței serviciilor de utilități publice;
* creșterea calității vieții cetățenilor prin stimularea mecanismelor economiei de piață, realizarea unor servicii de parcare moderne, atragerea investițiilor profitabile pentru comunitatea locală;
* dezvoltarea durabilă a unor servicii care să asigure protecția mediului înconjurător;
* organizarea serviciilor de utilități publice astfel încât să satisfacă nevoile populației, ale instituțiilor publice și agenților economici.

**MOTIVELE DE ORDIN ECONOMIC, FINANCIAR, SOCIAL ŞI DE MEDIU CARE JUSTIFICĂ ÎNFIINTAREA SERVICIULUI DE ADMINISTRARE, ÎNTRETINERE ŞI EXPLOATARE A LOCURILOR DE PARCARE ȘI STAȚIONARE DIN MUNICIPIUL TIMIŞOARA, PRECUM ŞI FORMA DE GESTIONARE A SERVICIULUI.**

**Obiective de exploatare**

Obiectivele pe care trebuie să le atinga activitatea care face obiectul înfiinţării serviciului sunt urmatoarele:

a) asigurarea serviciilor de administrare a domeniului public şi privat de calitate;

b) îmbunătăţirea condiţiilor de sănătate şi de mediu ale cetăţenilor municipiului;

c) promovarea calităţii şi eficienţei activităţilor de organizare şi funcţionare a serviciului;

d) crearea unor noi locuri de munca;

e) protecţia mediului înconjurator.

**Obiective de ordin economic**

Prestarea activităţii Serviciului de administrare, întreţinere şi exploatare a locurilor de parcare şi staţionare din Municipiul Timişoara va urmări realizarea un raport calitate/cost cât mai bun şi un echilibru între riscurile şi beneficiile asumate. Structura şi nivelul tarifelor practicate vor reflecta costul efectiv al prestaţiei, vor fi în conformitate cu prevederile legale şi vor fi aprobate de Consiliul Local al municipiului Timişoara.

**Obiective de mediu**

Se vor respecta condiţiile de mediu impuse de legislaţia privind protecţia mediului şi a sănătăţii publice şi vor fi implementate condiţionările ce se stabilesc prin acte normative emise de autorităţile de mediu competente conform unor programe de conformare la cerinţele de mediu.

**Obiective sociale**

Din punct de vedere social**,** desfăşurarea serviciului va contribui la îmbunătăţirea semnificativă a aspectului spaţiilor de parcare şi realizarea unor noi spaţii de parcare, de calitatea şi complexitatea ceruta de normele româneşti şi europene.

**STABILIREA MODALITATII DE GESTIUNE**

Potrivit Ordonantei Guvernului nr.71/2002 privind organizarea si functionarea serviciilor de administrare a domeniului public si privat de interes local, gestiunea serviciilor publice se realizeaza in urmatoarele modalitati:

- gestiune directa;

- gestiune indirecta sau delegata;

Alegerea formei de gestiune a serviciilor de administrare a domeniului public se face prin hotarari ale consiliilor locale.

Indiferent de forma de gestiune adoptata, activitatile specifice de administrare a domeniului public se organizeaza si se desfasoara pe baza unui caiet de sarcini si a unui regulament de serviciu, prin care se stabilesc nivelurile de calitate si indicatorii de performanta, conditiile tehnice, raporturile dintre utlizatori si operatori, modul de facturare, tarifare si incasare a serviciilor.

Caietul de sarcini şi regulamentul serviciului se elaborează şi se aproba de către consiliile locale.

În cazul gestiunii directe, autorităţile administraţiei publice locale îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a domeniului public şi privat, respectiv administrarea şi exploatarea infrastructurii aferente.

Gestiunea directă presupune totodată utilizarea unor operatori furnizori/prestatori de servicii de administrare a domeniului public care pot fi:

**a)** compartimentele pentru administrarea domeniului public și privat, organizate în cadrul aparatului propriu al consiliilor locale comunale, orășenești, municipale și ale sectoarelor municipiului București, al consiliilor județene și/sau al Consiliului General al Municipiului București, după caz;

**b)** unul sau mai multe servicii publice, specializate și autorizate conform legii, având personalitate juridică și buget propriu, organizate în subordinea consiliilor locale comunale, orășenești, municipale și ale sectoarelor municipiului București, a consiliilor județene și/sau a Consiliului General al Municipiului București, după caz.

În cazul gestiunii indirecte sau gestiunii delegate, autorităţile administraţiei publice locale pot apela pentru realizarea serviciilor la unul sau mai mulţi operatori cărora le încredinţează, în totalitate sau numai în parte, în baza unui contract de delegare a gestiunii, sarcinile şi responsabiliăţile proprii cu privire la gestiunea propriu-zisă a serviciilor, precum şi la administrarea şi exploatarea infrastructurii edilitar-urbane necesare realizării serviciilor.

Gestiunea indirecta sau gestiunea delegată se realizează prin intermediul unor operatori furnizori/prestatori de servicii de administrare a domeniului public şi privat, care pot fi:

* societăţi comerciale pe acţiuni cu capital al unităţilor administrativ-teritoriale, înfiinţate de autorităţile administraţiei publice locale;
* societăţi comerciale pe acţiuni cu capital privat, intern sau extern;
* societăţi comerciale cu capital mixt, public şi privat.

Analiza comparativa privind stabilirea celei mai avantajoase forme de gestionare a serviciului, dintre gestiunea directa §i gestiunea delegata.

***Alternativa 1.***

Gestiunea directa

***Avantaje:***

* fluidizarea fluxurilor operaționale (rapiditate în adoptarea deciziilor, circuit mai scurt de aprobare a documentelor, implementarea politicii de dezvoltare a serviciilor de interes public)
* evidențierea exactă a veniturilor și cheltuielilor pe care le implică activitatea
* comunicare mai eficienta, planificare rapida a intervenţiilor şi alocarea resurselor necesare,
* stabilirea şi monitorizarea unor indicatori de performanţă a serviciilor comunitare de utilităţi

publice

- existenţa unui grad avansat de cunoaştere a situaţiei din teren şi al punctelor critice pentru fluxul operaţional la nivelul personalului implicat iîn realizarea serviciilor de utilitate publică.

- realizarea de locuri de munca pentru personalul ce efectueaza servicii de utilitate publică pe raza unităţii administrativ teritoriale Municipiul Timişoara;

- reinvestirea profitului general din prestarea activităţilor generatoare de profit în dezvoltarea şi modernizarea infrastructurii existente.

***Dezavantaje:***

- Asigurarea surselor necesare finanţării investiţiilor necesare desfăşurării tuturor activităţilor serviciului;

- Asigurarea de utilaje şi dotări specializate necesare prestării serviciului;

***Alternativa 2.* Gestiune indirecta sau delegata**

***Avantaje:***

* Transferul majorităţii riscurilor catre un operator;
* Eforturi mai reduse în ceea ce priveşte politica de personal şi resursele financiare alocate personalului aferent prestării serviciilor de interes public;

***Dezavantaje:***

* Lipsa unui control direct și eficient asupra veniturilor și cheltuielilor generate de activitate
* Autoritatea publică locală trebuie să îşi adapteze rolul de administrator si reglementator pe

durata contractului;

* Procedură mai anevoioasă în luarea deciziilor
* Autoritatea publică locală trebuie să se concentreze pe negociere, supervizare si

monitorizare.

Serviciul public de administrare a parcărilor aparținând domeniului public sau privat al municipiului Timișoara va funcționa ca entitate cu personalitate juridică și buget propriu, în subordinea Consiliului Local al Municipiului Timișoara și va cuprinde următoarele activități:

a) activitatea de administrare a parcărilor publice (amenajare, dotare, exploatare);

b) activitatea de ridicare şi de blocare a autovehiculelor staţionate/parcate neregulamentar în municipiul Timișoara;

c) activitatea de constatare şi sancţionare a contravenţiilor;

d) activitatea de gestionare a formularelor cu regim special;

e) activitatea de facturare a tichetelor şi abonamentelor pentru parcare şi de urmărire a contractelor de comision pentru vânzarea tichetelor şi a contractelor pentru folosinţa locurilor de parcare rezervate;

f) activitatea de gestionare şi întreţinere a dotărilor parcărilor publice şi a parcului auto pentru ridicări şi blocări;

g) activitatea de încasare a taxelor pentru parcare, ridicare şi blocare a autovehiculelor, a amenzilor pentru oprire/staţionare/parcare neregulamentară în parcările cu plată.

 Patrimoniul aferent serviciului de administrare a parcărilor este format din totalitatea drepturilor și obligațiilor cu valoare economică, precum și a bunurilor, respectiv forței de muncă preluate de la SDM S.A. ca urmare a transferului de întreprindere.

Studiul de fundamentare nu are impact asupra bugetului și nu este necesară efectuarea unor calcule detaliate privind fundamentarea modificărilor veniturilor şi/sau cheltuielilor bugetare.

**CONCLUZII**

**Propunem înfiinţarea unui serviciu public de administrare, întreţinere şi exploatare locurilor de parcare şi staţionare din Municipiul Timişoara, gestiunea acestuia fiind organizată prin modalitatea gestiunii directe.**

**Serviciul va fi înfiinţat prin hotărâre a Consiliului Local al Municipiului Timişoara, va avea personalitate juridică şi buget propriu, va prelua baza materială, precum și intregul personal actual angajat al serviciului de Administrare Parcări din cadrul Societății Drumuri Municipale Timișoara SA, având în vedere prevederile Legii nr. 67/2006.**